recursal/SuperWikiNEXT-32B huggingface dataset:
**Kepak ayam Buffalo** dalam masakan Amerika Syarikat adalah bahagian kepak ayam yang pada amnya digoreng, tidak dilapisi tepung roti, dan direndam di dalam sos pedas lada cayenne berasaskan cuka dan mentega. Ia secara tradisinya dihidangkan panas, bersama-sama dengan batang saderi dan/atau batang lobak merah dengan kuah keju biru untuk mencelup. Ada juga kepak tanpa tulang, iaitu tulang humerus dan tulang lain telah dikeluarkan.

Penyediaan
----------

Sos pedas lada cayenne dan mentega atau marjerin cair adalah asas sos, yang mungkin kurang pedas, sederhana pedas, atau sangat pedas. Biasanya, kepak digoreng dalam minyak (walaupun kadangkala ia dipanggang atau dibakar) sehingga keperangan. Ia kemudiannya ditos, dicampur dengan sos, dan digoncang agar kepak benar-benar diliputi dalam sos.

Kepelbagaian
------------

Kepak ayam rangup dengan kentang goreng
Gelaran "Buffalo" juga kini biasa digunakan untuk makanan selain daripada kepak, termasuk jejari ayam, kentang goreng ayam, ketulan ayam, ayam popcorn, udang dan piza yang diperisakan dengan sos gaya Buffalo atau variasi daripadanya.

Rasa sayap Buffalo ditiru oleh beberapa hidangan. Kelainan biasa pada sos ala "buffalo" didapati dalam kerepek kentang yang dihasilkan oleh beberapa syarikat yang berbeza. Banyak daripada "Kerepek kentang Buffalo" juga menggabungkan perisa keju biru untuk meniru rasa kepak Buffalo sebenar.

Hari ini, terdapat pelbagai perisa kepak tersedia, selain gaya pedas asal Buffalo. Perisa termasuklah barbeku, lemon lada, lada Parmesan, bawang putih, masam manis, mustard madu, cili Thai dan jerk Caribbean. Sejak diperkenalkan buat pertama kali, restoran telah memperkenalkan beratus-ratus rasa kepak ayam yang berbeza.

Lihat juga
----------

* iconPortal Makanan

* Senarai hors d'oeuvre
* Senarai hidangan serantau di Amerika Syarikat

Rujukan
-------

1. ↑  Horwitz, Jeremy (January 1, 2008). "Chicken Wings, or, Why people Know About Buffalo". Buffalo Chow.com. Dicapai pada November 18, 2009. Cite has empty unknown parameter: `|coauthors=` (bantuan)

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Kepak ayam Buffalo*** |

* National Buffalo Wing Festival
* Anchor Bar official website
* On the Wings of a Buffalo
* A nice gathering of buffalo wing recipes
**Kenyataan bersyarat**, dalam pengaturcaraan komputer, merujuk kepada blok kod sesebuah kod sumber atur cara dalam bahasa pengaturcaraan yang akan melaksanakan sesuatu pengiraan atau tindakan jika sesuatu syarat dipenuhi.

Contoh blok kod kenyataan bersyarat dalam C ialah

```
int i = 5;

if (i > 3) {
 printf("Lebih daripada tiga.");
}

```

Kod di atas boleh di baca sebagai

```
INTEGER i SAMADENGAN 5

JIKA i LEBIHDARIPADA 3
    MAKA CETAK "Lebih daripada tiga."

```

Kenyataan bersyarat boleh mencapai lebih daripada satu syarat dengan hadirnya kenyataan `IF-ELSE` (jika-sebaliknya) dan `IF-ELSEIF-ELSE` (jika-sebaliknyajika-sebaliknya). Contohnya dengan pseudokod berikut

```
INTEGER i SAMADENGAN 5

JIKA i LEBIHDARIPADA 3
    MAKA CETAK "Lebih daripada tiga."
SEBALIKNYAJIKA i KURANGDARIPADA 3
    MAKA CETAK "Kurang daripada tiga."
SEBALIKNYA
    CETAK "Sama dengan tiga."

```

Untuk kenyataan bersyarat yang mempunyai peringkat yang banyak, biasanya sesebuah bahasa pengaturcaraan memiliki ciri kenyataan switch.

Lihat juga
----------

* Kenyataan switch
Kapten (B) **Mohd Osman Jailu** merupakan ahli politik Malaysia berketurunan Melayu yang juga ADUN Bebas di negeri Perak, Malaysia. Sebelum ini beliau mewakili parti PKR Pilihan Raya Umum Malaysia 2008 pada 8 Mac 2008 dan menang di DUN Changkat Jering, Taiping, Perak. Berikutan kemenangan itu, kerajaan Pakatan Rakyat dibentuk di Perak.

Politik
-------

Mohd Osman aktif dalam politik Parti Keadilan Rakyat dan teruja dengan perjuangan Anwar Ibrahim. Bakat kepimpinan beliau di dalam tentera sebagai kapten membolehkan beliau mendapat sokongan ramai di Changkat Jering - sebuah kawasan penempatan orang Melayu. Changkat Jering termasuk dalam parlimen Bukit Gantang.

Menjadi ADUN Bebas
------------------

Rencana utama: Krisis kerajaan Perak 2009
Krisis demi krisis berlaku selepas beliau, Jamaluddin Mohd Radzi dan Hee Yit Fong menyebelahi Barisan Nasional dengan menjadi ADUN Bebas. Mereka bertiga tidak menyertai parti UMNO atau MCA, sebaliknya hanya menjadi ahli Bebas sahaja bagi mengelakkan isu perundangan dan kepentingan. Setelah mereka melompat parti, kerajaan Barisan Nasional dibentuk semula di Perak. Ahli-ahli perundangan berpendapatan pembentukan kerajaan negeri ini tidak mengikut prosedur perundangan. Mereka bertiga telah menandatangani surat akuan tanpa tarikh yang akan meletak jawatan jika melompat parti. Sepatutnya DUN Changkat Jering dan Behrang dibubarkan dan pilihan raya kecil diadakan semula. 

Sejak Februari 2009, beliau menerima dana hampir RM1 juta pada 2009 berbanding hanya RM275,000 ketika menjadi ADUN Pakatan Rakyat.Peruntukan hampir RM1 juta digunakan untuk pelbagai projek di DUN Changkat Jering.Semasa menjadi ADUN Pakatan Rakyat, beliau hanya dapat RM75,000 sebagai wakil rakyat dan RM200,000 sebagai Exco Kerajaan Negeri Perak.

Pada 28 Oktober 2009, Persidangan DUN Perak akan diadakan di Ipoh, Perak. Persidangan ini menimbulkan beberapa isu perundangan kerana beberapa pertikaian belum diselesaikan secara hitam putih. Osman dan Jamaluddin dikatakan berkira-kira untuk menyertai semula PKR dengan dakwaan tidak berpuas hati dengan BN. Tetapi mereka segera menafikannya kerana berpuashati dengan peruntuhan yang diberikan oleh kerajaan negeri dan kerajaan persekutuan. YB Osman berkata bahawa menerima dana hampir RM1 juta tahun ini berbanding hanya RM275,000 ketika menjadi ADUN Pakatan Rakyat dan tambahan ini membantunya memulihkan sokongan masyarakat kepadanya.

Kesahihan Dato' Seri Mohammad Nizar Jamaluddin sebagai Menteri Besar Perak akan ditentukan oleh mahkamah. Sidang DUN pada 28 Oktober 2009 akan meluluskan Bajet Perak 2010 yang akan dibentangkan oleh Menteri Besar BN Dato' Seri Diraja Dr. Zambry Abdul Kadir.

Rujukan
-------

1. ↑  "Banyak dana selepas keluar PKR", Malaysiakini.com, 23 Oktober 2009.
2. ↑  Banyak dana selepas keluar PKR
Kulit muka isu 1 *Comi Digi +*.
***Bimonthly Comi Digi +*** (隔月コミデジ+, *Kakugetsu Komi Deji +*, dibaca sebagai *Bimonthly Comi Digi Plus*) ialah sebuah majalah manga seinen Jepun oleh Broccoli, terbitan oleh Flex Comix, dan dijual menerusi Soft Bank Creative. Majalah ini dijual secara dwibulanan pada bulan-bulan bernombor genap, tanggal 21. Majalah ini asalnya diterbitkan pada bulan April 2003 di bawah nama *Quarterly Di Gi Charat* (季刊デ・ジ・キャラット, *Kikan De Ji Kyaratto*), merujuk kepada siri *Di Gi Charat* terbitan Broccoli Books. Majalah tersebut digantung penerbitannya pada bulan Julai 2004, namun memulakan publikasi semula pada bulan Oktober 2004 di bawah tajuk baru iaitu *Comic Di Gi Charat* (コミック デ・ジ・キャラット, *Komikku De Ji Kyaratto*) dan dijual secara dwibulanan sebagai edisi versi khas untuk *Comic Rush*. Namanya diubah semula pada bulan Oktober 2005 kepada *Comi Digi* (コミデジ, *Komi Deji*), dan bertahan buat dua buah isu sehinggalah namanya diubah kembali buat kali terakhir kepada namanya terkini, *Comi Digi +* pada 21 April 2006.

Judul-judul yang disirikan
--------------------------

* *Chitose ga Iku!*
* *Chitose Meshi Mase*
* *Clannad*
* *Gema Gema Gekijō Di Gi Charat*
* *Ekorōgu 46*
* *Emiru Miracle*
* *Fushigi no Kuni no Mint-chan*
* *Galaxy Angel*
* *Galaxy Angel 3rd*
* *GGBG!*
* *Gokukō Kōshinkyoku*
* *Hokke Mirin no Hi*
* *Idol Tantei Akari*
* *Kamichama Karin +*
* *Koikyū*
* *Kon Kon Kokon*
* *Majiponi!*
* *Mimitsuki G.A. Double Neko Maid*
* *Miracle Twin Star*
* *Piyo Piyo Piyoko-chan*
* *Princess Concerto*
* *True Tears*
* *Yoki Koto Kiku*

Pautan luar
-----------

* (Jepun) Laman web rasmi
**Muzium Memorial Hospital Lau King Howe** (Inggeris: *Lau King Howe Hospital Memorial Museum*) adalah sebuah muzium yang terletak di Sibu, Sarawak, Malaysia.

Sejarah
-------

Bangunan muzium pada asalnya dibina sebagai hospital pada tahun 1936 oleh Lau King Howe dan merupakan satu-satunya hospital di Sibu. Selepas Hospital Sibu telah dibuka pada 1 September 1994, tidak ramai pesakit berkunjung ke hospital Lau. Akhirnya, bangunan hospital itu berubah menjadi sebuah muzium dengan kos RM 450,000. Muzium ini telah dibuka secara rasmi pada 3 Ogos 1996.

Masa dibuka
-----------

Muzium ini dibuka setiap hari kecuali hari Isnin dari pukul 9:00 a.m.-5:00 p.m.

Rujukan
-------

1. ↑  "Lau King Howe Medical Museum, Sibu". Sarawak Tourism. Dicapai pada 4 November 2016.
2. ↑  "About Us". Lau King Howe Hospital. Dicapai pada 4 November 2016.
3. ↑  "Visit Us". Lau King Howe Hospital. Dicapai pada 4 November 2016.

|  |  |
| --- | --- |
| Ikon tunas | Rencana berkenaan muzium ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Sebuah kapal kontena CSCL, *CSCL Europe*.
**China Shipping (Group) Company** ialah sebuah konglomerat pengangkutan di bawah pentadbiran langsung Majlis Negara Republik Rakyat China dan ibu pejabatnya terletak di Shanghai.

Aktiviti perniagaannya merangkumi perkapalan kapal tangki, kapal penumpang dan kapal kontena. Perniagaan lain yang berkaitan termasuklah pengurusan kapal dan terminal, kewangan dan pelaburan, kejuruteraan, sumber manusia, perdagangan dan teknologi maklumat.

China Shipping Container Lines (CSCL)
-------------------------------------

**China Shipping Container Lines (CSCL)** ialah sebuah anak syarikat **China Shipping Group**.

CSCL yang ditubuhkan pada tahun 1997, menyediakan perkhidmatan pengangkutan kontena, penyimpanan, dan pertukaran data elektronik di seluruh dunia. Syarikat ini telah berkembang dengan pesat, dan kini disenaraikan sebagai syarikat perkapalan kelapan terbesar di dunia. Dengan armada kapal kontena moden sehingga 123 buah, jumlah keseluruhan kapasiti operasi syarikat ini ialah 290,460 TEU. Syarikat ini beroperasi di kebanyakan pelabuhan utama di dunia, dan lebih dari 30 pelabuhan di sepanjang pantai tanah besar China dalam aktiviti perdagangan pesisir domestiknya.

Syarikat ini juga mengoperasikan laman kontena dan trak, agensi kargo antarabangsa dan kemudahan terminal di banyak negara.

Pautan luar
-----------

* Laman web China Shipping Group Diarkibkan 2008-06-28 di Wayback Machine
* Laman web CSCL
**Mohd Nasuha Shamsuddin** merupakan rakyat Malaysia yang juga merupakan salah seorang pendaki Gunung Everest termuda dari Asia Tenggara. Gunung Everest setinggi 8848 meter dari aras laut yang terletak di negara Nepal, utara Kathmandu berjaya ditawan oleh Nasuha pada 2013. Beliau adalah salah seorang yang terlibat di dalam Ekspedisi Everest Felda 2013 bersama-sama rakan pendaki yang lain. Nasuha yang ketika itu baru berumur 21 tahun telah berjaya menakluki puncak Gunung Everest pada 21 Mei 2013, 2.05 pagi waktu Malaysia .Pencapaian beliau menawan Gunung Everest itu secara tidak langsung mengulangi kembali kejayaan pendaki lagenda Malaysia M. Magendran dan N.Mohanadas yang menjadi orang pertama dan kedua menawan Gunung Everest pada 23 Mei 1997.

Pendidikan
----------

Nasuha menerima pendidikan menengah di Sekolah Menengah Sains Tengku Abdullah (2005-2009) dan berjaya meraih 5A 4B 2C dalam Sijil Pelajaran Malaysia (2009). Seterusnya Nasuha menyambung pengajian beliau di Universiti Teknologi MARA selama 5 tahun (2010-2015) dalam aliran Sains sukan .

Rujukan
-------

1. ↑  Bernama. "PM ucap tahniah anak Felda menawan Gunung Everest". 21 Mei 2013. Dicapai pada 11 Jun 2022.
2. ↑  Bernama. "Pendidikan dan pengalaman Mohd Nasuha". 21 Mei 2013. Dicapai pada 11 Jun 2022.
Peta nautika sebahagian pulau Puerto Rico bertarikh 1976
Gambaran pesisiran Afrika Barat dan lautan Atlantik dalam peta Portugis milik Fernão Vaz Dourado bertarikh 1571
**Carta nautika** (bahasa Inggeris: *nautical chart*code: en is deprecated ) ialah peta berskala yang menunjukkan lautan serta pesisiran daratan sekitarnya untuk tujuan pengemudian dan pelayaran. Maklumat dan data yang tercatat pada peta-peta ini diperolehi melalui hidrografi yang memakan masa dan tenaga yang banyak; banyak peta ini rasmi dikeluarkan pejabat-pejabat hidografi negara seluruh dunia, namun ada juga pihak komersil yang menghasilkan carta mereka yang tersendiri.

Gambaran umum
-------------

Carta-carta ini mengikut seberapa unjuran peta yang digunakan untuk memeta muka bumi yang pelbagai pada permukaan Bumi yang sfera ke dalam peta yang bersifat datar iaitu

* unjuran Mercator yang menyurih glob pada suatu silinder
* unjuran gnomonik yang menyurih separuh glob dalam suatu satah bulat.

Kedalaman sesuatu dasar perairan lazim diukur daripada datum carta yang disukat mengikut paras laut setempat, maklumat ini ditandakan dengan nombor berskala tertentu (baik dalam meter, kaki atau fatom) atau warna sambil lekukan akan menunjukan bentuk dasar laut.

Kedalaman sesuatu dasar perairan lazim diukur daripada datum carta yang disukat mengikut paras laut setempat, maklumat ini ditandakan dengan nombor berskala tertentu (baik dalam meter, kaki atau fatom) atau warna sambil lekukan akan menunjukan bentuk dasar laut.

Butiran pesisiran daratan yang ada pada carta ini lazim menampilkan bentuk muka bumi yang boleh dimercutandakan, kawasan berbahaya seperti terumbu karang dan binaan manusia (rumah api, pelabuhan dan sebagainya). Pasang surut laut setempat turut boleh dicatatkan. 

Suatu mawar kompas ditampilkan pada suatu penjuru peta tanpa menghalang data-data lain sebagai rujukan bering mencari arah yang betul.

Lihat juga
----------

* Carta aeronautika

Pautan luar
-----------

* Online version of *Chart No.1* with "Symbols, Abbreviations and Terms" used in nautical charts
* Video pembelajaran *Reading Charts (April 6, 1999)* oleh Jabatan Pertahanan Amerika Syarikat dalam simpanan Internet Archive

Templat:Atlas
**Cinta Di Langit Cardiff** adalah merupakan drama gandingan Amyra Rosli dan Amar Baharin. Turut membintangi drama ini ialah Hafeez Mikail, Shakilla Khoriri, Marissa Yasmin dan ramai lagi. Drama bersiri sebanyak 13 episod ini diarahkan oleh Rahila Ali dibawah terbitan Pena Kreatif Sdn Bhd. Disiarkan di TV2 mulai 4 Julai, setiap hari Selasa hingga Khamis pukul 8:35 malam.

Sinopsis
--------

Impian Tasha yang ingin melayari bahtera alam rumahtangga bersama tunangnya Imran musnah apabila dihari majlis perkahwinan mereka, terbongkarlah rahsia bahawa Tasha hanyalah anak angkat. Pak Jalal, iaitu pemandu ayahnya mendedahkan bahawa Nordin bukanlah ayah kandung Tasha dan Nordin tidak layak untuk mewalikan Tasha dan perkahwinan tersebut tidak sah. Namun Imran tetap ingin mengahwini Tasha dan mereka ingin berkahwin di Siam. Natalia, iaitu adik angkat Tasha yang juga menaruh hati kepada Imran selama ini mencuba untuk mengagalkan rancangan perkahwinan Imran dan Tasha. 

Natalia kemudian membuat rancangan jahat dengan memerangkap Imran agar segera mengahwininya. Imran yang terpedaya dengan rancangan Natalia tersebut akhirnya terpaksa mengahwininya setelah Natalia mendakwa bahawa dia kini hamil anak Imran. Tanpa Imran sedari, anak yang dikandung Natalia itu sebenarnya bukanlah anaknya, melainkan ia adalah anak hasil hubungan terlarang Natalia dengan bekas kekasihnya dahulu, Amri. Manakala Tasha yang kini berasa kecewa setelah mengetahui Imran kini sudahpun berkahwin dengan Natalia kemudian tekad membawa diri setelah dia mendapat maklumat daripada Pak Jalal yang mengatakan bahawa ibu kandungnya ada di Cardiff.

Setibanya di Cardiff, Tasha kemudian bertemu dengan Ashraf. Tasha kemudian menceritakan niat sebenarnya kepada Ashraf. Manakala Ashraf berjanji akan membantu Tasha untuk mencari ibu kandung Tasha. Dalam misi pencarian ibu kandung Tasha, Ashraf dan Tasha menjadi semakin akrab dan kemudian saling jatuh cinta. Namun, disaat hubungan mereka semakin mesra, Imran kini kembali menagih kasih daripada Tasha. Natalia yang mengetahui akan hal itu kemudian mencuba untuk memisahkan Imran daripada bersatu semula dengan Tasha. Berjayakah Tasha menemui ibu kandungnya?

Pelakon
-------

* Amyra Rosli sebagai Tasha
* Amar Baharin sebagai Ashraf
* Hafeez Mikail sebagai Imran
* Marissa Yasmin sebagai Ruby
* Shakilla Khoriri sebagai Natalia
* Zack Idris sebagai Nordin
* Aman Shah sebagai Jalal
* Zarina Zainuddin sebagai Nelle
* Hafreez Adam sebagai Amri
* Sherie Merlis sebagai Puan Sri Aida
* Theera Alias sebagai Habibah
* Afique Hussain sebagai Rahim
* Laila Nasir sebagai Mimie
* Aishah Harith sebagai Azizah

Rujukan
-------

1. ↑    *My Infotaip*.
***Untuk hubungan jenis antara tiga orang, lihat Tiga serangkai. Untuk episod Star Trek: The Next Generation, lihat Ménage à Troi. Untuk rekod single oleh Alcazar, lihat Ménage à Trois.***

Poskad, kk. 1910
**Ménage à trois** ialah istilah Perancis yang memerikan penyusunan rumah tangga antara tiga orang yang mempunyai hubungan jenis antara satu sama lain dan yang tinggal di dalam rumah yang sama.

Istilah
-------

Frasa Perancis, *ménage* (rumah tangga), *à* (daripada), *trois* (tiga) dapat diterjemahkan secara harfiah sebagai "rumah tangga yang terdiri daripada tiga anggota". Dengan kata yang lain, *ménage à trois* ialah hubungan cinta antara tiga orang yang tinggal dan bersetubuh bersama-sama.

Lebih terkini, istilah tersebut juga dipergunakan untuk memerikan mana-mana hubungan jenis yang melibatkan tiga orang dan yang kekadangnya dikenali sebagai tiga serangkai.

Contoh
------

Sebilangan contoh yang terkenal termasuk:

* Emma Hamilton, suaminya, dan Horatio Nelson;
* Georgiana, Duchess Devonshire, Duke Devonshire, dan Lady Elizabeth Foster;
* Henry Mond, Baron Kedua Melchett, isterinya Amy Gwen Wilson, dan penulis Gilbert Cannan;
* Count Adolf Fredrik Munck af Fulkila dari Sweden dikatakan diupah oleh Raja Gustaf III pada 1775 untuk membantunya melaksanakan perkahwinannya dengan Permaisuri Sophie Magdalena. Count itu bertindak sebagai pengajar persetubuhan kepada pasangan diraja. "Bantuan" Count Adolf dikatakan menyebabkan kelahiran bakal Raja Gustaf IV Adolf pada 1778. Mengikut akhbar angin lanjut, beliau ialah kendak kepada kedua-dua raja dan permaisuri. Khabar angin itu akhirnya mengakibatkan penamatan pemerintahan Kerabat Diraja Vasa di Sweden.

Lihat juga
----------

|  |  |
| --- | --- |
|  | Cari ***ménage à trois*** dalam Wikikamus bahasa Melayu, kamus bebas. |

* Penukaran pasangan
* Poliamori
* Poliandri
* Poligami
* Poligini

Rujukan
-------

1. ↑
**Chow fun daging** adalah ruji hidangan Kantonis, yang dibuat daripada gorengan daging lembu, *hor fun* (mi beras lebar) dan taugeh. Ia biasanya dijumpai di restoran *yum cha* di Guangdong, Hong Kong, dan juga di luar negara, dan juga dalam *cha chaan teng*.

Bahan utama untuk hidangan ini adalah mi *hor fun*, yang juga dikenali sebagai *Shahe fen*, yang berasal dari bandar Shahe di Guangzhou. Kaedah paling biasa memasak *hor fun* adalah dalam sup atau goreng kilas. *Hor fun* boleh digoreng kering (goreng tanpa sos) atau goreng basah (goreng dengan sos).

Hor fun daging lembu goreng kering dibuat dengan menggoreng kilas jalur daging lembu terlebih dahulu sehingga ia setengah masak. Taugeh dan bawang kemudian digoreng dalam minyak. *Hor fun* ditambah dan digoreng dengan cepat, bersama-sama dengan kicap dan minyak panas. Akhir sekali, daging lembu ditambah.

Satu lagi faktor penting dalam membuat hidangan ini adalah "*wok hei*" (鑊氣). Memasanyak mesti dilakukan api yang marak dan kacau mesti dilakukan dengan cepat. Bukan sahaja *hor fun* yang mesti dikacau dengan cepat, ia tidak boleh dikendalikan terlalu kuat atau ia akan hancur. Jumlah minyak juga perlu dikawal dengan baik, jika tidak, minyak yang berlebihan atau tekstur kering akan merosakkan hidangan. Oleh kerana faktor-faktor ini, hidangan ini adalah ujian utama bagi tukang masak dalam masakan Kantonis.

Lihat juga
----------

* Shahe fen
* Char kway teow
* Mi Cina
* Ikon portal Portal Makanan

Rujukan
-------

1. ↑  
Tiffany Lam and Virginia Lau (24 July 2009). "Chow fun challenge". *CNN Go*. Dicapai pada 11 August 2012.
Kuih bronok.Kuih bronok.
**Kuih Beronok** atau juga dikenali sebagai *beronok sagu* merupakan sejenis kuih tradisional Melayu. Ia dibuat daripada sagu biji atau juga dikenali sebagai sagu mata ikan. Kuih Beronok ini dimakan bersama dengan kelapa parut.

Resipi
------

### Bahan-Bahannya

* 1/2 gelas sagu biji
* 3 gelas air
* 1 senduk besar gula
* 1/4 biji kelapa
* sedikit garam dan pewarna merah

### Cara membuatnya:

Sagu biji dibersihkan, jirus dengan sedikit air dan toskan airnya. Kelapa dibuang kulit
dan airnya, kemudian diparut dan gaulkan dengan sedikit garam.

Masakkan gula dengan air hingga hancur dan mendidih setelah itu masukkan sagu
serta pewarna merah kacau hingga sagu kembang. Bila sagu kembang angkat dan sejutkan.
Setelah sejuk dipotong dan gaulkan dengan kelapa parut yang telah digaulkan dengan kelapa
parut yang telah digaul garam.

### Perihal lain

Bronok juga merupakan nama sejenis haiwan laut di Langkawi yang menyerupai gamat.

Pautan luar
-----------

* (Inggeris) Gambar bronok. Diarkibkan 2007-09-12 di Wayback Machine
* (Melayu) Kuih dan resipi. Diarkibkan 2007-11-01 di Wayback Machine
* (Melayu) Bronok sagu.
**Kugiran** ialah istilah yang merujuk kepada pancaragam moden yang memainkan lagu-lagu rancak. Ia merupakan singkatan bagi "**Ku**mpulan **Gi**tar **Ran**cak". Istilah **kugirama**, singkatan bagi "**Ku**mpulan **Gi**tar **Ra**ncak berira**ma**" juga kadang-kala digunakan.[*perlu rujukan*]

Sejarah
-------

Istilah ini mula digunakan sekitar tahun 60-an iaitu ketika era pop yeh-yeh. Perkataan ini dikeudarakan buat pertama kalinya di Radio Singapura dalam rancangan mingguan Carta Teratas "Lagu Pujaan Minggu Ini" yang dihoskan oleh DJ Melayu pertama, Mohd Ismail Abdullah. Difahami bahawa, singkatan "Ku-Gi-Ran" ini diilhamkan oleh Daud Abdul Rahman[*perlu rujukan*]. Ia juga dikatakan bahawa P. Ramlee merupakan orang yang pertama menggunakan istilah ini untuk membezakannya dengan pancaragam-pancaragam Melayu terdahulu.

Pada awal kemunculan pop yeh-yeh, kugiran mempunyai lima anggota pancaragam dan seorang penyanyi, selain pengendali 5 alat muzik iaitu gitar utama, gitar irama, gitar bes, organ (papan nada) dan dram. Kebanyakan lagu yang dipersembahkan berirama rancak, walaupun bagi yang bertemakan lagu sedih. Sebagai contoh lagu "Ayahku kawin lagi" dendangan Orkes Teruna Ria dan lagu "Tak Mengapa" dendangan Orkes Nirwana. Rentak ini berbeza dengan lagu cinta Melayu yang mendayu-dayu irama 80-an dan 90-an.

Perkembangan kugiran ini digalakkan lagi dengan kehadiran banyak syarikat rakaman di Singapura sekitar 60-an yang menghasilkan banyak piring hitam untuk tujuan komersil. Secara tidak langsung ia menghidupkan lagi industri muzik Melayu di Malaysia dan Singapura.

Kugiran di masa sekarang
------------------------

Istilah kugiran ialah sebuah istilah yang telah lama wujud dan suatu ketika dahulu hampir dilupakan. Istilah ini hampir dilupakan suatu ketika dahulu kerana idea masyarakat yang memikirkan bahawa kugiran berkaitan dengan pop yeh-yeh yang mana mereka anggap sebagai ketinggalan zaman. Namun begitu, pada masa sekarang, istilah ini kembali hidup. Walaupun jarang, istilah ini digunakan dalam sesetengah majalah muzik begitu juga dengan penulisan di internet sebagai terjemahan bagi perkataan bahasa Inggeris *band* iaitu merujuk kepada kumpulan muzik yang bermain alat muzik tanpa mengira genre muzik yang dibawa mereka.

Lihat juga
----------

* Pop yeh-yeh

Pautan luar
-----------

* The Progenitors of Popular Music in Malaysia - The Kugiran Brigade of 1960's - By Johami Abdullah @ Joe Chelliah
* Daftar Bands and Artists bercampor termasuk Malaysia.
Lukisan ini dipetik daripada manuskrip yang bertajuk '**Taman bunga mawar Jami'** (dari abad ke-16). Penyajak mistik Sa'di digambarkan berbaring di tengah.
Kewujudan tanah Parsi yang mengjangkau ribuan tahun boleh dikesan melalui penemuan seni bina, artifak, dan tembikar hasil daripada carigali di kawasan-kawasan yang merangkumi Iran, Afghanistan, Azerbaijan, dan Uzbekistan hari ini.

Seni tampak
-----------

### Seni catan dan miniatur

Seni minatur (*minature*) berkembang selepas penjajahan Arab dan kedatangan Islam di tamadun Parsi. Oleh kerana agama Islam melarang segala imej hidup (terutamanya manusia dan haiwan), sekumpulan kecil pelukis Parsi meneruskan tradisi melukis secara bebas melalui minatur.

Seni perhiasan
--------------

### Permaidani Parsi

Unsur-unsur budaya tempatan sering dinampakkan pada penganyaman permaidani begini.

### Seni tembikar

Seni tembikar merupakan kesenian terawal tamadun Parsi. Contoh terawal adalah busut perkebumian di Tappeh yang wujud seawal abad ke-5 S.M.

### Jubin

Kesusasteraan
-------------

Sebahagian besar daripada kesusasteraan Parsi wujud selepas kedatangan Islam pada sekitar tahun 650. Jurutulis Parsi pada Zaman Abbasiyah mula berperanan dalam aspek pentadbiran dan lama-kelamaan berkecimpung dalam penulisan novel dan puisi. Penyajak Parsi yang terkenal termasuklah Sa'di, Rumi, Hafiz, dan Omar Khayyam.

Seni pertunjukan
----------------

### Tarian

Rencana utama: Tarian Parsi
### Muzik tradisional

Zaman Sassanid (226-251 selepas masihi) melihat perkembangan muzik Parsi dengan kemunculan pemuzik terkenal pada zaman tersebut seperti **Barbod**, **Narkissa**, dan **Ramtin**. Sesetengah daripada korpus mereka masih wujud hingga hari ini. Muzik Parsi asalnya dipersembahkan dan diturunkan secara lisan, dan himpunan lagu tradisional diberikan nama ***radif***. Radif pula diagihkan kepada dua belas kumpulan. Tujuh daripada radif ini adalah seperti sistem (*dastagh*) yang mempunyai corak nada yang asas. *Radif* yang lain hanyalah dastagh sekunder yang terbit daripada *dastagh* asas. Lagu yang menggunakan *dastagh* tradisional dinamakan **gushe** dan hanya mempunyai melodi yang ringkas supaya diberi ruang untuk improvasi. 

#### Alat muzik

* ***Dayere*** - tamborin
* ***Ud*** - nama Arab bagi gitar yang berbentuk bujur
* ***Tombak*** - seperti gendang
* ***Santur*** - dulsimer

### Filem

Rujukan
-------

1. ↑  Pengenalan kepada muzik Parsi

Lihat juga
----------

* Parsi
* Seni bina Parsi

Pautan luar
-----------

* Sejarah kesenian Parsi (dalam Bahasa Inggeris)
Terdapat dua kemungkinan susunan geometri bagi **nombor koordinatan 2** iaitu linear dan bengkok. Jika dua ligan adalah serupa, jenis am dan simetrinya adalah liner L-M-L, C2V. Nombor koordinatan ini memang didapati dalam banyak sebatian molekul unsur dwivalen, tetapi ia sebaliknya agak jarang berlaku. Dalam kebanyakan kes (iaitu stoikiometri mungkin menunjukkan kewujudannya) nombor koordinatan yang lebih tinggi sebenarnya wujud. Hal ini disebabkan beberapa ligan membentuk jambatan di antara dua atom pusat.

Untuk sebatian koordinatan dari jenis yang lebih lazim (iaitu sebatian dengan unsur yang agak berlogam di pusat), ia adalah terhad, terutamanya kepada beberapa kompleks CuI, AgI, AuI dan HgII. Kompleks ini mempunyai susunan ion logam dan dua atom ligan yang linear, dan yang lazim adalah [ClCuCl]-, [H3NAgNH3]+, dan NCHgCN.

Halida emas (I) memberikan contoh yang baik bagi nombor koordinatan dua yang linear. Ia terdiri daripada rantai bengkang-bengkok jenis (1-I). Atom logam dalam kation seperti [UO2]2+, [UO2]+, dan [PuO2]2+, yang linear, boleh juga dikatakan mempunyai nombor koordinatan 2, tetapi kation okso ini berinteraksi agak kuat dengan ligan tambahan dan nombor koordinatannya yang sebenar adalah lebih tinggi.

Koordinatan linear juga wujud dalam beberapa ion trihalida seperti I3- dan ClBrCl-.
Anak kapal Air Malta sedang melakukan pemeriksaan pra-penerbangan ke atas pesawat Airbus A320.
**Keselamatan penerbangan** ialah kajian dan amalan mengurus risiko dalam penerbangan. Ini termasuk mencegah kemalangan dan insiden penerbangan melalui penyelidikan, mendidik kakitangan perjalanan udara, penumpang dan orang awam, serta reka bentuk pesawat dan infrastruktur penerbangan. Industri penerbangan tertakluk kepada peraturan dan pengawasan yang penting.

Keselamatan penerbangan tertumpu kepada melindungi pengembara udara, pesawat dan infrastruktur daripada bahaya atau gangguan yang disengajakan, dan bukannya kemalangan yang tidak disengajakan.

Pautan luar
-----------

* 10 Plane Crashes That Changed Aviation
* Air Safety di Curlie
* Safety Behaviours, a guide for pilots (comprehensive human factors information)
* NASA Aviation Safety Reporting System (ASRS)
* Latest Aviation Safety Occurrences at the Aviation Safety Network
* Aviation Safety: Advancements Being Pursued to Improve Airliner Cabin Occupant Safety and Health, 2003
**Kesedaran kolektif** merujuk kepada kepercayaan dan sikap moral kongsi yang bertindak sebagai pengaruh penyatuan dalam masyarakat. Istilah ini digunakan oleh ahli teori sosial Perancis, Émile Durkheim (1858–1917) di dalam buku-bukunya:

* *The Division of Labour* (Pembahagian kerja, 1893)
* *The Rules of Sociological Method* (Peraturan Kaedah Sosiologi, 1895)
* *Suicide* (Pembunuhan diri, 1897); dan
* *The Elementary Forms of Religious Life* (Bentuk Asas Kehidupan Agama, 1912).

Di dalam buku *The Division of Labour*, Durkheim mendebatkan bahawa di dalam masyarakat "tradisional" atau yang "lebih sederhana" (masyarakat yang berdasarkan hubungan suku, keluarga, atau puak), agama memainkan peranan yang penting dalam menyatukan anggota-anggotanya menerusi penciptaan kesedaran umum (*hati nurani kolektif* dalam ungkapan Perancis yang asal). Dalam masyarakat sejenis ini, kandungan kesedaran seseorang dikongsi sebahagian besarnya dengan semua anggota yang lain di dalam masyarakatnya dan dengan itu, mencipta perpaduan mekanik menerusi keserupaan saling.

Kegunaan istilah yang lain
--------------------------

Berbagai-bagai bentuk yang mungkin dapat diistilahkan sebagai "kesedaran kolektif" di dalam masyarkat-masyarakat moden telah dikenal pasti oleh ahli-ahli sosiologi. Ini bebeza-beza daripada sikap perpaduan dan meme sehingga tingkah laku berterlaluan seperti fikir kumpulan atau tingkah laku kawanan. Konsep ini telah dikembangkan sebagai cara untuk memerikan bagaimana sesuatu komuniti berkumpul untuk berkongsi nilai yang serupa. Ini juga boleh diistilahkan sebagai "akal sarang lebah". Maharishi Mahesh Yogi, pengasas program Tafakur Transendental mempergunakan istilah ini untuk memerikan bagaimana kepaduan tergabung dalam kesedaran sesuatu kumpulan dapat mempengaruhi masyarakat.

Lihat juga
----------

|  |  |
| --- | --- |
| * 4chan
* Borg
* Kecerdasan kolektif
* Ketaksedaran kolektif
* Ketunggalan
* Noosfera
* Paradoks Abilene
* Pembuakan kolektif
 | * Peneguhan komunal
* Perwakilan sosial
* Psikologi kumpulan
* Tanpa nama (kumpulan)
* Tekanan setara
* Tingkah laku kumpulan
* Zeitgeist
 |

Nota
----

1. ↑  *Collins Dictionary of Sociology*, p93.

Rujukan
-------

* Jary, David (1991). *Collins Dictionary of Sociology*. Glasgow: Harper Collins. m/s. 774. ISBN 0-00-470804-0. Unknown parameter `|coauthors=` ignored (`|author=` suggested) (bantuan)

* Williams, Swatos (editor) (1998). "Émile Durkheim" (Web and Print). *Encyclopedia of Religion and Society*. Altamira Press. Dicapai pada 2007-02-03. Cite has empty unknown parameter: `|coauthors=` (bantuan)CS1 maint: extra text: authors list (link)

* Lloyd, Annemaree (2007). "Guarding Against Collective Amnesia? Making Significance Problematic: An Exploration of Issues" (Web and Print). *Library Trends*. Dicapai pada 2008-04-25.
9-1-1 ialah nombor telefon kecemasan yang digunakan di Amerika Syarikat, Kanada, Mexico, Costa Rica, El Salvador, dan Paraguay, antara negara-negara lain
Pelaksanaan dua nombor telefon kecemasan ITU diluluskan di dunia:  112  9-1-1  112 dan 9-1-1  Nombor lain atau tiada alihan
Di kebanyakan negara, rangkaian telefon beralih awam mempunyai **nombor telefon kecemasan** tunggal (kadang-kadang dikenali sebagai **nombor telefon kecemasan sejagat** atau **nombor perkhidmatan kecemasan**) yang membolehkan pemanggil menghubungi perkhidmatan kecemasan tempatan untuk mendapatkan bantuan. Nombor kecemasan berbeza dari negara ke negara; ia biasanya nombor tiga angka supaya ia dapat dengan mudah diingati dan didail dengan cepat. Sesetengah negara mempunyai nombor kecemasan yang berbeza untuk setiap perkhidmatan kecemasan yang berlainan; ini sering kali hanya berbeza dengan digit terakhir.

Rujukan
-------

### Petikan

1. ↑  "911 and 112 are the world's standard emergency numbers, ITU decides". *The Verge*. Dicapai pada 2018-07-26.

### Sumber

* Cutler, David M. (2000). *The Changing Hospital Industry: Comparing Not-for-Profit and For-Profit*. Chicago: University of Chicago Press. ISBN 9780226132198. OCLC 848656697. p. 118.
* Mobile Reference (2007). "Chapter: History of emergency services numbers"
* BBC Seriously podcast "999 - Which Service Do You Require?" 30 June 2017

Pautan luar
-----------

* 112 – The European emergency number
* National Emergency Number Association (NENA) Diarkibkan 2005-02-23 di Wayback Machine
* European Emergency Number Association (EENA)
* The Norwegian National Centre on Emergency Communication in Health (KoKom)
* Travel Savvy
* Emergency Numbers in Saudi Arabia
**Kematian** **bersalin** didefinisikan oleh Pertubuhan Kesihatan Sedunia (WHO) sebagai "kematian seorang wanita ketika hamil atau dalam masa 42 hari dari penamatan kehamilan, tanpa mengira tempoh dan lokasi kehamilan, dari sebarang sebab yang berkaitan dengan atau bertambah buruk oleh kehamilan atau pengurusannya tetapi bukan dari sebab-sebab tidak sengaja atau sampingan." Kematian bersalin ini terbahagi kepada dua kategori: *kematian* *obstetrik langsung* dan *kematian obstetrik tidak langsung.* Yang terakhir adalah kematian disebabkan oleh individu mempunyai penyakit yang sudah ada dan menjadi lebi parah oleh kehamilan. Klasifikasi WHO yang lain adalah kematian berkaitan kehamilan yang merangkumi kematian langsung dan tidak langsung yang berlaku selepas 42 hari tetapi kurang dari satu tahun setelah hasil kehamilan.

Rujukan
-------

1. ↑  "Health statistics and information systems: Maternal mortality ratio (per 100 000 live births)". World Health Organization. Dicapai pada June 17, 2016.
2. ↑  "WHO analysis of causes of maternal death: a systematic review" (PDF). *Lancet*. **367** (9516): 1066–1074. April 2006. doi:10.1016/S0140-6736(06)68397-9. PMID 16581405. Diarkibkan daripada yang asal (PDF) pada 2017-10-31. Dicapai pada 2021-06-09.
3. ↑  "Pregnancy Mortality Surveillance System - Pregnancy - Reproductive Health". CDC.

Bibliografi
-----------

* World Health Organization (2014). *Trends in maternal mortality: 1990 to 2013* (PDF). WHO. ISBN 978-92-4-150722-6. Dicapai pada 2 August 2016.

Pautan luar
-----------

|  |  |
| --- | --- |
| Pengelasan | * **ICD-10**: O95
* **ICD-9-CM**: 646.9
* **MeSH**: D063130
 |
| Sumber luar | * **Patient UK**: Kematian bersalin
 |

* The World Health Report 2005 – Make Every Mother and Child Count
Letak Chorzów di PolandiaLetak Chorzów di Polandia
**Chorzów** (Jerman: *Königshütte*) merupakan sebuah bandar di sebelah selatan Poland, terletak di Sungai Rawa. Chorzów berada di pusat Lembah Śląsk Atas (Lembah Silesia Atas), sebuah kawasan perindustrian dan pertambangan. Bandar ini telah ada seawal tahun 1136 dan pada tahun 1934, bergabung dengan bandar Królewska Huta dan Nowe Hajduki untuk membentuk sebuah bandar dengan penduduk sejumlah 81,000 orang. Namanya tetap merupakan Chorzów. Bandar ini menjadi sebahagian dari Voivod Śląsk (Voivod Silesia) sejak tahun 1999 (sebelumnya Voivod Katowice). Luasnya adalah 33.5 km² dan penduduknya berjumlah 114,035 orang pada tahun (2005).

Pautan luar
-----------

* (Polonès) Situs resmi

  


|  |  |
| --- | --- |
|  | **Silesian Voivodship** |
| **Bandar raya:**
Bielsko-Biala |
Bytom |
Chorzow |
Czestochowa |
Dabrowa Gornicza |
Gliwice |
Jastrzebie Zdroj |
Jaworzno |
Katowice |
Myslowice |
Piekary Slaskie |
Ruda Slaska |
Rybnik |
Siemianowice Slaskie |
Sosnowiec |
Swietochlowice |
Tychy |
Zabrze |
Zory
**Daerah:**
Daerah Bedzin |
Bielsko-Biala |
Bierun-Ledziny |
Cieszyn |
Czestochowa |
Gliwice |
Klobuck |
Lubliniec |
Mikolow |
Myszkow |
Pszczyna |
Raciborz |
Rybnik |
Tarnowskie Góry |
Wodzislaw Slaski |
Zawiercie |
Zywiec |


|  |  |
| --- | --- |
| Ikon tunas | Rencana berkaitan geografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Seorang lelaki Amerika memakai kopiah
Dalam Islam, **kopiah** (Jawi: ‏كوڤيه‎code: ms is deprecated ‎), **kufi** (Jawi: ‏كوفي‎code: ms is deprecated ‎) atau **ketayap** (Jawi: ‏كتايڤ‎code: ms is deprecated ‎) merujuk kepada sejenis penutup kepala. Menutup kepala bagi lelaki hukumnya sunat, dan memakai kopiah adalah salah satu cara yang mudah.

Ia adalah sunat dan juga merupakan sunnah Rasulullah SAW. Selalu juga pemakaian kopiah dikenakan di dalam lilitan serban, iaitu dengan cara melilitkan serban pada kopiah. Menurut Imam Sayuti Rahimahullah bahawa yang dipakai oleh Nabi SAW dan sahabat RA di bawah serban ialah al-Qalansuah atau kopiah. Oleh kerana ia adalah satu sunnah, pemakaian kopiah merupakan amalan yang meluas yang terdapat di kesemua negara-negara Islam. Dengan ini, pemakaian kopiah adalah berbeza dengan penutup kepala yang lain seperti songkok, bandana, topi dan penutup kepala yang lain yang hanyalah dianggap sunat, tetapi bukannya satu sunnah.

Etimologi
---------

Penutup kepala yang dikenakan dengan dashiki adalah dinamakan untuk bandar Kufi, Nigeria, disebut sebagai coo-FEE. Dalam bahasa Yoruba, kufi bererti mahkota, manakala fila bererti topi. Bandar Kufi terletak di Yorubaland berdekatan Ibadan. Nama-nama Afrika Barat lain termasuklah fula, fila, dan topi malo (malo hat). Topi ini disebut kofia dalam bahasa Swahili di Afrika Timur, sila lihat artikel berkenaan kanzu untuk penerangan selanjutnya. Di Amerika Syarikat, nama Afrika barat, kufi, adalah kerap digunakan.

Nota
----

Pada kebiasaannya pemakaian penutup kepala oleh lelaki merupakan tanda ketenangan minda dan peribadi pemakai, kesalihan dan ketaatan kepada tuhan, erti pembaharuan dan taubat, serta menjaga kepala, perwatakan dan minda yang cergas.

Lihat juga
----------

* Topi
* Kippah (pakaian penutup kepala oleh penganut agama Yahudi).

Multimedia
----------

* A slideshow of African religion in Trinidad & Tobago.
* African-American jews in Chicago, Illinois. for high speed internet users

Bacaan lanjut
-------------

* Thony C. Anyiam, *Jumping the Broom in Style* (Authorhouse 2007).
* Diane Hoyt-Goldsmith, *Celebrating Kwanzaa* (Holiday House 1993).

Rujukan
-------

1. ↑  [SERBAN, KOPIAH DAN SONGKOH: MANA YANG SUNNAH DAN LEBIH SUNNAH.]

Pautan luar
-----------

* Fatwa mengenai pemakaian kopiah.
* SERBAN, KOPIAH DAN SONGKOH: MANA YANG SUNNAH DAN LEBIH SUNNAH.[*pautan mati kekal*]
* A popular kufi is  The crochet kufi is usually only worn by Muslims. The knitted style is worn by both African-Americans and Muslims. Skull cap style kufis are also worn by both groups  Diarkibkan 2008-12-06 di Wayback Machine.
* Contoh kopiah.
* Contoh kopiah boleh lipat atau juga dikenali sebagai topi Rampuri.
**Chad Anthony Knaus** (lahir di Rockford, Illinois, 5 Ogos 1971) merupakan seorang jurutera dan kakitangan asal Amerika Syarikat yang terkenal hasil pendekatan teknikal untuk menangani kereta lumba NASCAR pasukan Lowe's bernombor #48 yang dipandu Jimmie Johnson. Ketika ini ia bekerja secara tetap bagi pasukan Hendrick Motorsports. Ia telah bekerja di bengkel NASCAR selama lebih dari 12 tahun dan berkerja untuk tiga pasukan iaitu Melling Racing, Tyler Jet Motorsports, dan Hendrick Motorsports.

Selama menangani kereta Jimmie Johnson, Knaus turut membantu Johnson untuk menjadi juara perlumbaan NASCAR lima kali berturut dalam lima musim berturut-turut. Pasukan mekanik yang dia pimpin untuk menangani kereta Johnson mengandungi anggota antara lain:

* Kenneth Purcell (Jack Man)
* David Bryant (Windshield / Driver Support)
* Mike Knauer (Catch Can)
* Andy Brown (Rear Tire Changer)
* Ron Malec (Rear Tire Carrier / Car Chief)
* Mike Lingerfelt (Front Tire Changer)
* Rich Gutierrez (Gas Man)
* Arthur Simmons (Front Tire Carrier)

Pranala luar
------------

* The Official Chad Knaus Website
* Team Lowe's Racing
* Hendrick Motorsports
* NASCAR
* NASCAR Performance
* Jayski's NASCAR
* Cheesin' Chadwick (Fan Site)
**Molases** atau **sirap hitam** ialah bahan likat yang terhasil daripada penapisan tebu atau bit gula menjadi gula. Molase berbeza mengikut jumlah gula, kaedah pengekstrakan, dan umur tumbuhan. Molases tebu digunakan terutamanya untuk pemanis dan perasa makanan di Amerika Syarikat, Kanada, dan tempat lain. Molases ialah komponen penentu gula perang komersial. Ia juga merupakan salah satu bahan utama yang digunakan untuk penyulingan rum.

Gizi
----

Molasses terdiri daripada 22% air, 75% karbohidrat, tiada protein dan jumlah lemak yang sangat kecil (0.1%). Dalam jumlah rujukan 100 gram, molases ialah sumber yang kaya (20% atau lebih daripada Nilai Harian, DV) vitamin B6 dan beberapa mineral pemakanan, termasuk mangan, magnesium, besi, kalium dan kalsium (jadual).

Gula dalam molases ialah sukrosa (29% daripada jumlah karbohidrat), glukosa (12%) dan fruktosa (13%) (data daripada jadual pemakanan USDA).

Nama
----

Perkataan molases berasal daripada *melaço* dalam bahasa Portugis, terbitan (penguat) *mel* (madu) dengan akar Latin. Kesamaan termasuk Yunani purba μέλι *(Meli)* (madu), Latin *mel,* Sepanyol *melaza* (molases), Romania "miere" atau "Melasa", dan Perancis *miel* (madu).

* Molases hitamMolases hitam
* Sebotol molasesSebotol molases
* Molases delimaMolases delima

Lihat juga
----------

* Pengkaramelan
* Sirap jagung
* Sirap gula berbalik
* Jageri
* Kuromitsu
* Tindak balas Maillard
* Sirap maple
* Muscovado
* Pekmez

Rujukan
-------

1. ↑  The Codex Alimentarius Commission. (2009; 2010). Codex Alimentarius – 212.1 Scope and Description. Food and Agriculture Organization of the United Nations.
2. ↑  "Rum | liquor". *Encyclopedia Britannica*. Dicapai pada 2021-02-23.
3. 1 2  "Molasses". Online Etymology Dictionary, Douglas Harper, Inc. 2020. Dicapai pada 4 November 2020.
4. ↑  "melaço" *Dicionário Priberam da Língua Portuguesa*
5. ↑  "O uso de s, ss, c ou ç" *Ciberdúvidas*

Pautan luar
-----------
**Kuih hasidah** atau juga digelar *kuih Qasidah* merupakan sejenis kuih tradisi yang lemak dan manis. Ia dihasilkan dengan menggunakan campuran tepung dan minyak sapi dan gula.

Pada kebiasaannya kuih hasidah akan dicanai bulat dan diletakkan di atas talam, sebelum bunganya dicekit, dengan menggunakan pengepit membentuk seperti sekuntum bunga mawar. Selepas itu, bawang goreng akan ditabur pada bahagian atasnya.

Resepi
------

### Bahan-bahan

* 300gm tepung gandum
* 2 helai daun pandan
* 2½ - 3 cawan santan dari satu biji kelapa
* 1½ cawan gula, atau secukup manis yang diperlukan
* 5 biji telur ayam, dipukul
* 4 sudu besar minyak sapi
* secubit garam
* sedikit pewarna kuning

Untuk hiasan

* 10 biji bawang merah,dihiris nipis dan gaul sedikit garam, kemudian digoreng hingga kuning.

### Cara penyediaan

Tepung disangai hingga ia berbau wangi dan kekuningan. Ketepikan dan biarkan ia sejuk sebentar. Kemudian tepung dicampurkan bersama santan, telur, daun pandan, secubit garam dan pewarna kuning, jika suka. 

Kacau atas api kecil hingga pekat. Barulah dimasukkan gula. Kacau lagi hingga gula sebati dan kering, baru dimasukkan minyak sapi. Kacau lagi hingga keluar minyak.

Proses mengacau kira-kira 1½ - 2 jam. Bila telah menjadi seketul adunan yang lembut, bolehlah diangkat. Terapkan dengan acuan bentuk bunga teratai dan taburkan bawang goreng diatasnya. Boleh juga digentel bulat-bulat dan disepit menggunakan penyepit kuih bagi membentuk seperti bunga.

Rujukan
-------

 1. ↑  Makanan tradisi Terengganu tembusi pasaran Perth, Australia bulan lepas.
2. ↑  "Hasidah-Mingguan Wanita-Karangkraft". Diarkibkan daripada yang asal pada 2015-02-22. Dicapai pada 2015-02-22.
3. ↑  Kuih Qasidah
 
* Hasidah
**Kucing Amur** atau **Kucing Tsushima** (*Prionailurus bengalensis euptilurus*) adalah subspesis daripada Kucing Batu yang dijumpai di kawasan Asia Timur

Ciri-ciri
---------

Tidak seperti Kucing Batu lain, Kucing Amur adalah antara Kucing Batu yang terbesar dalam kalangan subspesisnya. Ia mempunyai bulu badan yang lebih tebal. Warna pada bulunya kelihatan kemerahan dan kelabu berbanding Kucing Batu yang lain. Selain itu, ia juga memiliki kaki yang lebih panjang, kepala yang lebih kecil, bulu ekor yang lebih tebal serta tulang dan binaaan otot yang lebih besar.

Taburan & Habitat
-----------------

Kucing Amur mendapat namanya berdasarkan habitatnya di lembah Sungai Amur, Rusia. Walau bagaimanapun, sebenarnya subspesis ini juga boleh ditemui di sepanjang sempadan Rusia dan China, Manchuria serta Semenanjung Korea.) Malah, ia juga boleh didapati di Pulau Tsushima, sebahagian daripada wilayah Jepun. Oleh itu, di Jepun, ia digelar sebagai Kucing Tsushima.

Ekologi & Kelakuan
------------------

Kucing Amur menjadikan kawasan gunung dan hutan sebagai habitat semulajadinya. Ia boleh ditemui di dalam kawasan semak.

### Diet

Haiwan ini menjadikan tikus, tupai, burung, arnab liar dan anak haiwan lain sebagai makanan.

Rujukan
-------

1. ↑  Ellerman, J. R. Morrison-Scott, T. C. S. (1966). *Checklist of Palaearctic and Indian mammals 1758 to 1946*. Second edition. British Museum of Natural History, London. Pp. 312–313
2. ↑  Tamada, T. Siriaroonrat, B. Subramaniam, V. Hamachi, M. Lin, L.-K. Oshida, T. Rerkamnuaychoke, W. Masuda, R. (2006). "Molecular Diversity and Phylogeography of the Asian Leopard Cat, Felis bengalensis, Inferred from Mitochondrial and Y-Chromosomal DNA Sequences" (PDF). *Zoological science*. **25**: 154–163. doi:10.2108/zsj.25.154. PMID 18533746.CS1 maint: multiple names: authors list (link)

Pautan Luar
-----------

* Amur Leopard Cat
* Tsushima Leopard Cat
* Tsushima Leopard Cat Tsushima Wildlife Conservation Center
|  |
| --- |
|  |
|   **Kandungan rencana ini berkait dengan makanan.** |

Gambar kuih buah bidara.
**Kuih buah bidara** merupakan sejenis kuih yang terdapat di Malaysia. 

**Kuih buah bidara** merupakan sejenis kuih yang dibuat daripada tepung gandum yang digaul bersama ubi keledek. Ia kemudian dibentuk bulat seperti ondeh-ondeh dan di isi dengan inti kelapa dan direbus sehingga ia timbul sebelum diangkat. Selepas itu ia digaul bersama kelapa parut bagi mengelak ia melekat sesama sendiri dan dihidangkan.

Asal
----

Nama
----

Kuih buah bidara digelar sedemikian kerana bentuknya yang bulat seperti buah pokok bidara (Ziziphus mauritiana).

Penyebaran
----------

Kuih buah bidara banyak dibuat, dan ada dijual harian secara meluas dan tidak perlu ditempah lebih awal.

Dalam budaya popular
--------------------

Kuih buah bidara kurang dikenali.

Lihat juga
----------

Rujukan
-------

Pautan luar
-----------

* Resipi kuih buah bidara. Diarkibkan 2008-11-01 di Wayback Machine
* Kuih Buah Bidara
Kuih gunting adalah sejenis makanan tradisi Melayu yang rangup yang merujuk pada cara ia dihasilkan, dan bukannya khusus pada resepi tertentu. Sesetengah orang memanggil kuih gunting ini dengan menukar perkataan kuih kepada kerepek, keropok atau kacang (contoh : kerepek gunting). Walau apa pun nama yang diberi oleh sesetengah orang, namun secara umumnya kuih ini lebih dikenali sebagai kuih gunting.

Terdapat pelbagai jenis khusus kuih gunting yang pedas, manis, masin dan sebagainya, tetapi bahan-bahan asas kuih gunting ialah tepung, air, garam, marjerin, telur, santan, serbuk kari, minyak masak, udang kering, bawang putih dan bawang merah. Cara asas membuatnya ialah dengan mencampurkan kesemua bahan-bahan tersebut mengikut sukatan tertentu dan diuli sehingga menjadi doh. Doh tersebut digunting-gunting sebelum digoreng.

Terdapat pelbagai jenis kuih gunting di Malaysia. Bahan-bahan dan cara-cara asas membuat kuih gunting boleh diubah mengikut kemahiran tukang masak. Di antara jenis-jenis kuih gunting yang ada di Malaysia ialah kuih gunting ikan bilis, kuih gunting udang, kuih gunting pedas, dan sebagainya.

Rujukan
-------

1. kuih gunting Diarkibkan 2020-09-19 di Wayback Machine